U knjizi su još neki sudovi preopćeniti, a neke stilizacije nisu 
posve sretne. Tako posebno pada u oči tvrdnja: »Doista sv. Pričest 
vjernika nije integralni, nego sastavni dio sv. Mise« (str. 186). U 
prethodnoj, od nekih napadanoj rečenici s biblijske je, liturgijske i 
dogmatske strane sasvim tačno općenito rečeno, da je sv. Pričest 
integralni dio sv. Mise, pa ne treba lučiti smisao sv. pričesti misni- 
ka s obzirom na samu Misu. To je dijeljenje i dovelo do anomalija 
koje su sada po svijetu skoro posve iščezle pa se vjernici redovito 
pričešćuju zajedno s misnikom. - a. 

Neka ovo malo opaski pokaže s koliko je pažnje knjiga prouče- 
na, kako bi se mogla ista svima s uvjerenjem preporučiti, da je sva- 
kako nabave i njom se što više okoriste. Zaista smo je trebali i 


piscu od srca hvala, 
o. M, KIRIGIN OSB 


DRUKČIJI OD DRUGIH; BOLJI OD DRUGIH 
(Svećeničko »posavremenjenje«) 


Nema goreg, ni po Božju stvar i svećenički ugled fatalnijeg, so- 
fizma, nego kad kažu, da svećenik mora u svemu biti kao i drugi 
ljudi, Svagdje s njima. U svemu njima jednak. Tako će se, tobože, 
najlakše približiti svijetu i moći će ga predobiti — za Boga. 

A to nam kažu falsifikatori velike ideje crkvenog posavreme- 
njenja. Njezini falsifikatori. Jer, ona je sve prije nego to. 

Svećenik. nikada ne smije biti kao drugi ljudi, ako hoće da bu- 
de svećenik. Ne smije, baš jer je svećenik. Čovjek, koji predstavlja 
Božje ideale. Čovjek, koji posvećuje. Ne može posvećivati, ako sam 
nije svet. A ne može biti svet, ako je kao i drugi. Tko je kao i dru- 
gi, on spada u masu: u običnjake; u ljude prosječnog kalibra. A 
takvi ne vode, ne imponiraju, ne inspiriraju. Njih drugi moraju vo- 
diti; njima drugi moraju svijetliti. Bolji od njih. Viši od njih. Druk- 
čiji od njih. To je zakon elementarne psihologije čovjeka. I religi- 
ozne psihologije. Nije samo propis zakonodavstva; ni onog sinaj- 
skog: »Sveti budite, koji nosite posuđe Gospodnje!« (Iz. 52, 11.; Lev. 
21, 6, 8.); ni onog evanđeoskog: iz Kristove besjede na Posljednjoj 
večeri i iz Pavlovih pastoralnih poslanica. : 


Ne treba toga-nikome dokazivati, tko ima oči, a imalo je iskren. 
Iskren prema sebi, u prvom redu. Treba se samo zamisliti u kon- 
kretnu situaciju svećenika, koji hoće da bude u svemu kao i drugi. 
Njegov će svećenički moralni auktoritet biti jednak nuli. Idi s dru- 
gima u krčmu i u kavanu, pa ćeš brzo doživjeti, da će te koja razja- 
rena žena popljuvati, kad. dođe, da iz nje odvuče svoga muža kući. 
Reći će ti: »Stid Vas bilo! Zar je vama kao svećeniku mjesto među 
ovim pijanicama i lolamal« Prisustvuj svakoj kinskoj predstavi: i 
svakoj sportskoj utakmici, pa će te sav svijet smatrati običnim bon- 
vivanom, besposlenjakom,. praznoglavcem, mondencem.: Pokaži se 
na plaži među polugolim kupačicama, pa ti više nijedna žena, što 
ide u crkvu i što se ispovijeda, ne će nazvati: »Hvaljen Isus!« na 
ulici. Hodaj po svatovima, pjevaj svatovske pjesme i pravi svatov- 
ske šale sa djeverušama i pijanim kumovima, pa će, već sutra, sve 
majke zabranjivati svojim kćerima,.da ti dolaze na vjeronauk.i da 
se viđaju oko župskog ureda. Vozikaj se naokolo u autu, u šoferskoj 
bluzi i u košulji bez rukava, pa će tvoj svećenički auktoritet brzo 

spasti na razinu onoga šoferskog ili turističkog. Bit ćeš, dakako, — 
u svakome od tih slučajeva, — drugima jednak, ali. zato će i tvoj 
auktoritet biti isti kao i auktoritet druge, gradske, »gospode« ili dru- 
gih, seoskih, »momaka«. Bit ćeš u svim očima običnjak, »muška- 
rac kao i drugi«, čovjek s ulice. I manje nego običnjak. Od drugih 
običnjaka ljudi barem ništa drugo ni ne očekuju. A ti bi imao biti 
nekakav vođa i uzor. Nekakav posvetitelj. A nijesi. Izdao si ideal; 
iznevjerio nade. Karikaturi si. Pikanterija si, Izrod si. Propalica si. 

Tako je! Ljudima ne imponiraju oni, koji.su kao i oni; ljudima 
imponiraju oni, koji su drukčiji, veći, bolji, od njih. Samo: takvi mo- 
gu biti domaćini, učitelji, vođe, uzor, velikani, sveci. U takve ljudi 
gledaju s -počitanjem, njih slušaju, do njih drže, za njima polaze, 
njima vjeruju, u njih se pouzdaju. Samo takvi im mogu nešto dati. 
Nešto, što oni nemaju. : 

Drugim riječima: auktoritet, — i svećenički auktoritet, — valja 
otkupiti napuštanjem i žrtvovanjem  običnosti, Valja se vinuti u 
više sfere; ispeti se nad druge; uvrstiti se u elitu; postati iznimka; 
naći se u manjini: među »gospodom« duha. Među onima, koji ne 
rade ono, na što ih nagoni instinkt, nego ono, na što ih pozivaju 
ideali i — milost. he 

Slobodno napravimo smotru među svećenicima, koje. poznaje- 
mo! Odmah ćemo vidjeti, da oni, u koje se gleda, koje. se cijeni, ko- 
jima se ide po savjet i.na ispovijed, nijesu svećenici običnih, la- 
jičkih, manira, nego svećenici neobičnih, specifičnih, manira: na ko- 
jima se odmah vidi da su nešto drugo od svijeta sa korza, iz kavane, 
iz društva. Ljudi, koji drukčije gleđaju od drugih, drukčije :iđu uli- 
com, drukčije govore, drukčije reagiraju na događaje, drukčije. se 
vesele. Ljudi drukčijeg stila; ljudi s drugim odgojem; ljudi iz višeg 
svijeta. Tko .im pristupa, mora im pristupiti s drukčijim namjera- 
ma i u drukčijem raspoloženju od onoga, s kojim pristupa k čovje- 
ku iz mase. Na svećenika se postavljaju zahtjevi, koji se na druge 
ne postavljaju; od njega se očekuje više nego.od drugih. U pogledu 
pobožnosti i u moralnom pogledu prije svega. Baš kao što se postav- 
ljaju i na jednu ređovnicu, Naopako, da se naše redovnice stanu vla- 
dati.na ulici, kao što se vlađaju svjetske djevojke, udavače, pa i one 
dobre! j ' 


Posavremenjenje, koje Crkva danas propovijeda, posve je druge 
naravi. Nije ono lajicizacija. Tko ga tako shvaća, iskrenuo ga je u 
ono, što je njegova protivnost i negacija. Posavremenjenje, za koje 
Crkva danas pledira, to je moralni auktoritet klera; to je njegova 
duhovna privlačnost. Auktoritet i privlačnost, koja ga približuje 
svim ljudima dobre volje; koja. mu otvara vrata u svijet. Da-u nje- 
ga uđe. Ali ne kao njemu jednak, nego kao 'od njega bolji. I da kao 
takav učini i svijet boljim. Da svijetu postane senzacija, ali senza- 
cija po svojoj duhovnoj nadmoćnosti. Senzacija i atrakcija. Ali sen- 


zacija i-atrakcija po plemenitosti duše, po požrivovnosti i energiji, | 

po vladi nad:sobom, po finoći manira, po, što vidljivijoj, emancipa- 
ciji od materijalnoga, Svećenik treba da govoris ljudima, on valja 
da ulazi u svijet,:on ne smije:da bježi od grješnika. On mora biti : 
čovjek. Ali Božji čovjek, »homo Dei«. Čovjek, koji svjedoči za prav 
du i istinu, koji tvori ljubav,:koji sve one, s kojima se susreće, đu 
hovno oplemenjuje, podiže, preporađa, izbavlja od robovanja zlu i“: 
grijehu. : 

Posavremenjenje, koje Crkva danas propovijeda, — koje ona 
preporučuje i svome svećenstvu, — to je izlazak iz »ghetta«, iz izo- 
lacije; iz kastinstva, iz klerikalne krutosti, ali nije izlazak iz du- 
hovne superiornosti, iz plemenite rezerve, iz sfere ozbiljnosti, samo- 
zataje, savršenosti, svetosti. 

Ima mnogo točaka iz našega svećeničkoga života, gdje su ove 
refleksije aktualne. Od svećeničke molitve, pa sve do svećeničke 
konverzacije, zabave, nošnje. Ako se na nama odmah ne viđi, — i 
na ulici, i na putu, i u razgovoru, —.da smo svećenici, — da smo 
drukčiji, veći i bolji od drugih — sasvim smo krivo i shvatili i pri- 
mijenili princip posavremenjenja Crkve i kršćanstva. Učinili smo 
od njega baš ono, što to posavremenjenje hoće da spriječi. Ubili 
smo svoj svećenički auktoritet; svezali smo sebi i ruke i noge za 
rad na apostolatu; prerezali smo sve veze s ljudima, koji traže Bo- 
ga; postali smo hladne zvijezde, hladna svijetla, i s6, koja je oblju- 
tavila (Mat. 5, 18—16; Mark. 9, 49; Luk. 14, 84, 35). 

Saborska parola nije: »kao i drugi«. Saborska je parola: »druk- 
čiji od drugih; “bolji od drugih!« U služenju, razumije se. U ljubavi 
i spasavanju, razumije se! & 


MOLITVA ZAJEDNICE 


Obzirom na veliku pastoralnu važnost »Molitve zajednice« (či. 
52 L, K.), smatram da je korisno i potrebno iznašati primjedbe i 
prijedloge, kako bi konačni tekst bio što svrsishodniji. 

“X Jasno je, da Molitva zajednice treba da se sastoji od nepro- 
mjnjivog i od promjenjivog dijela, jer sve nakane navedene u čl. 
52. Uredbe o sv. liturgiji mogu biti dijelom stalne, a dijelom pro- 
mjenjive. 

U slijedećem obrascu prikazane su stalne nakane prema čl, 53 
L. K. dopunjene onim molitvama iz kanona, za koje se pretpo- 
stavlja da će se uvijek moliti tiho. Radi njihove pak važnosti koja 
im je data uvrštenjem u Kanon, potrebno je da budu na drugi način 
naglašene. -— Na taj način Molitva zajednice postaje pravi »Mali 
kanon vjernika«, kojega zamišljam ovako: : 

(1) Za svetu Tvoju Crkvu, da se dostojiš na slavu Imena Svo- 
jega upravljati je, ujediniti i po svemu svijetu raširiti, da svi ljuđi 
spoznaju istinu i postignu mir na zemlji i život vječni na nebesima 
— molimo Te, Gospodine, smiluj se! (molimo Te,..... ili onako 
kako najbolje odgovara mentalitetu dotičnog .kraja). 

(2) Za poglavicu apostolskoga, papu našega. .....“ nasljednika 
apostolskoga biskupa našega :.::... i sve njegove svećenike, da vo- 
đeni Duhom Svetim: Tvojim ' iako služe narodu Božjemu, da svi 
stignu u obećanu nebesku domovinu: -— 

(3) Za sve poslenike u Tvojoj Crkvi, da porastu svetošću i bro- 
jem i revno navješćuju riječima i djelima Tvoje Evanđelje spa- 
senja i mira svojoj braći: — 

(4) Za sve upravitelje država iza njihova poglavarstva i i oblasti, 
da Bog i Gospodin naš upravi njihov duh i srce prema svojoj volji, 
nama na trajan mir: 

